Anna Agnarsdóttir

Anna Agnarsdóttir (f. 14. maí 1947) er fyrrum prófessor í sagnfræði við Háskóla Íslands.

 Ferill 
Hún hóf störf sem stundakennari við Háskólann upp úr 1980, var skipuð dósent í sagnfræði árið 1990 og árið 2004 varð hún fyrst kvenna til að gegna stöðu prófessors í þeirri grein. Hún lét af störfum sökum aldurs 1. júní 2017.Háskóli Íslands. Anna Agnarsdóttir prófessor emeritus. Sótt 14. ágúst 2019

Anna lauk BA (Hons.) prófi í sagnfræði frá University of Sussex árið 1970 og prófi í Íslandssögu við Háskóla Íslands 1972. Hún varði doktorsritgerð (PhD) í alþjóðasagnfræði frá London School of Economics and Political Science árið 1989 sem bar heitið “Great Britain and Iceland 1800-1820.”Skrá um doktorsritgerðir Íslendinga. Anna Agnarsdóttir. Sótt 14. ágúst 2019 Fjallaði ritgerðin um samskipti Íslands og Bretlands á tímabilinu 1800-1820, með áherslu á stjórnmála- og verslunarsögu.

 Rannsóknir 
Meginrannsóknarsvið Önnu eru á sviði utanríkissögu, samskipti Íslands við umheiminn, einkum Bretland, og sögu Íslands á tímabilinu 1750-1830, m.a. rannsóknarleiðangra erlendra manna til landsins og verslun.“Iceland in the Eighteenth Century: An Island Outpost of Europe?”, Sjuttonhundratal. Nordic Yearbook for Eighteenth-Century Studies, Lund, 2013, pp. 11-38. Markmið rannsókna hennar hefur m.a. verið að varpa ljósi á að Ísland var aðeins einangrað land á þessum tíma í landfræðilegum skilningi. Til Íslands bárust almennt straumar frá Evrópu og Íslandssagan tengist Evrópusögunni.Vísindavefurinn. (2018). Hvaða rannsóknir hefur vísindamaðurinn Anna Agnarsdóttir stundað? Sótt 14. ágúst 2019 Um þessar mundir rannsakar hún samskipti Frakka og Íslands á 18. öld, þegar áhugi vaknaði hjá Frökkum að skipta á Íslandi og Louisiana.  

Viðamesta rannsóknarrit hennar er Sir Joseph Banks, Iceland and the North Atlantic. Journals, Letters and Documents 1772-1820  (Routledge, 2016). Hún skrifaði um tímbilið 1800 til 1830 í Sögu Íslands (IX. bindi) og er meðal höfunda ritsins Líftaug landsins)  (2017 sem fjallar um sögu utanlandsverslunar Íslands 900-2010. Bókin hlaut tilnefningu til Íslensku bókmenntaverðlaunanna í flokki fræðirita og bóka almenns efnis.Háskóli Íslands. (2017). Fræðafólk tilnefnt til bókmenntaverðlauna. Sótt 14. ágúst 2019 Meðal nýlegra verka er kafli um Ísland í öðru bindi Cambridge History of Scandinavia (2016). 

Anna hefur skrifað fjölda greina og bókarkafla í innlendum og erlendum fræðiritum, um hundadagadrottninguna og heimildaútgáfur, frönsku og íslensku stjórnarbyltingarnar og tengsl Grænlands og Íslands svo að dæmi séu nefnd.Háskóli Íslands. Anna Agnarsdóttir prófessor emeritus. Ritaskrá. Sótt 14. ágúst 2019 Hún hefur flutt marga fyrirlestra bæði hérlendis og erlendis, m.a. nokkrum sinnum í boði The Royal Society, London.

 Ýmis störf og verkefni 
Anna hefur ritstýrt tímaritunum Sögu  og Nýrri sögu og allmörgum bókum ásamt öðrum. Má þar nefna Kvennaslóðir, en í þá bók rituðu allir starfandi kvensagnfræðingar árið 2000, og Ferðadagbækur Magnúsar Stephensen 1807-1808  ásamt Þóri Stephensen (Reykjavík, 2010). 

Hún hefur gegnt ýmsum félagsstörfum í fræðasamfélagi sagnfræðinga bæði innan og utan háskólans. Hún var forseti Heimspekideildar á árunum 2002-2004, fulltrúi háskólasamfélagsins í háskólaráði 2008-2012, forseti Sögufélags 2005-2011, fyrst kvenna,Sögufélag. (2017). Anna Agnarsdóttir nýr heiðursfélagi Sögufélags. Sótt 14. ágúst 2019 og er nú formaður stjórnarnefndar Þjóðskjalasafns Íslands.Stjórnarráð Íslands. Þjóðskjalasafn. Stjórnarnefnd 2018-2022. Sótt 14. ágúst 2019 Ennfremur situr hún í stjórn The Banks Archive Project og er fulltrúi Íslands í The Hakluyt Society og the Scandinavia-Japan Sasakawa Foundation.The Scandinavia-Japan Sasakawa Foundation. Board. Sótt 14. ágúst 2019

Anna er nú einn margra ritstjóra í alþjóðlega verkefninu The Hakluyt Edition Project . Hér er um að ræða fræðilega útgáfu af frumheimildasafni Richards Hakluyt The Principal Navigations … of the English Nation (1598), sem Oxford University Press mun gefa út á næstu árum.

 Viðurkenningar 
Anna er heiðursfélagi SögufélagsSögufélag. (2017). Anna Agnarsdóttir nýr heiðursfélagi Sögufélags. Sótt 14. ágúst 2019 og kjörinn meðlimur í Det Kongelige Danske Selskab for Fædrelandets HistorieDet Kongelige Danske Selskab for Fædrelandets Historie. Forstanderskabet. B. Udenlandske medlemmer . Sótt 14. ágúst 2019 og Vísindafélagi Íslendinga (Societas scientiarum Islandica). Árið 2017 var hún sæmd riddarakrossi hinnar íslensku fálkaorðu fyrir framlag til sagnfræðirannsókna.Forseti Íslands. Orðuhafaskrá . Sótt 14. ágúst  2019 Anna var kjörin heiðursfélagi Sagnfræðingafélags Íslands 2021. 

 Æska og einkalíf 
Anna er fædd í Reykjavík. Foreldrar Önnu voru Ólöf Bjarnadóttir (1919-1999) og Agnar Kl. Jónsson (1909-1984) sendiherra og ráðuneytisstjóri. Hún var alin upp í London og París 1951-1961 og lauk stúdentsprófi frá Menntaskólanum í Reykjavík 1967.“Í fótspor feðranna. Ævisögubrot kvensagnfræðings á síðari hluta 20. aldar”, Íslenskir sagnfræðingar. Viðhorf og rannsóknir, ritstj. Loftur Guttormsson et al. (Reykjavík, 2002) II Anna er gift Ragnari Árnasyni prófessor emeritus í hagfræði. Þau eiga tvær dætur og Anna eina stjúpdóttur. 

 Heimildir 

Flokkur:Prófessorar við Háskóla Íslands
Flokkur:Handhafar riddarakross Hinnar íslensku fálkaorðu
Flokkur:Íslenskir sagnfræðingar
Flokkur:Stúdentar úr Menntaskólanum í Reykjavík
Flokkur:Reykjahlíðarætt